97/1992 Sb.
Nariadenie vlády Slovenskej republiky, ktorým sa upravujú niektoré otázky náhrad podľa zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku

97
NARIADENIE VLÁDY
Slovenskej republiky
z 21. januára 1992,
ktorým sa upravujú niektoré otázky náhrad podľa zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku
Vláda Slovenskej republiky podľa § 16 ods. 1 a § 20 ods. 5 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku (ďalej len „zákon“) nariaďuje:

§ 1
Výška finančnej náhrady vyplácanej v hotovosti za pozemky, ktoré sa nevydávajú a za ktoré nebol poskytnutý iný pozemok
Výška náhrady v hotovosti za pozemky, ktoré sa podľa zákona nevydávajú a za ktoré nebol poskytnutý iný pozemok, sa určuje sumou 10 000 Kčs, ak podľa cenových predpisov platných ku dňu účinnosti zákona nepatrí náhrada nižšia; poskytovanie náhrady podľa § 16 ods. 1 zákona tým inak nie je dotknuté.
Spôsob výpočtu výšky náhrady za živý a mŕtvy inventár a za zásoby v osobitných prípadoch
§ 2
Pre účely tohto nariadenia sa rozumie
a) živým inventárom hospodárske zvieratá, najmä hovädzí dobytok, ošípané, ovce, kone, prípadne včelstvá,
b) mŕtvym inventárom najmä stroje, náradie, dopravné prostriedky a zariadenia používané v poľnohospodárstve,
c) veľku dobytčou jednotkou jednotka určená pre prepočet jednotlivých druhov hospodárskych zvierat,
d) normatívom na jeden hektár poľnohospodárskej pôdy (ďalej len „normatív“) množstvo živého inventára vyjadreného vo veľkých dobytčích jednotkách, množstvo mŕtveho inventára vyjadreného v zostatkových hodnotách, množstvo zásob krmív, steliva, osív a sadív v ocenení podľa účtovnej evidencie.
§ 3
(1) V prípadoch, kedy nie je možné preukázať vnesenie alebo odňatie živého a mŕtveho inventára, ako aj zásob, vypočíta sa výška náhrady za ne pomocou normatívu. Podľa druhu vecí
a) normatív živého inventára s výnimkou ťažných koní je 0,9 veľkej dobytčej jednotky; hodnota jednej veľkej dobytčej jednotky pre účely výpočtu je 9 000 Kčs,
b) normatív mŕtveho inventára s výnimkou mláťačky je 8 000 Kčs,
c) normatív osív a sadív je 1700 Kčs,
d) normatív krmív a stelív je 9 000 Kčs.
(2) Výška náhrady za ťažné kone sa určuje sumou 20 000 Kčs.
(3) Výška náhrady za mláťačku sa určuje sumou 100 000 Kčs.
(4) Výška náhrady za násadu rýb pri uplatňovaní nároku na vydanie rybníka zodpovedá množstvu rýb, ktoré osadzovala povinná osoba.1)
§ 4
V prípade, kedy nemožno určiť súčasnú hodnotu odňatého alebo vneseného mŕtveho inventára a nepoužije sa § 3 tohto nariadenia, vypočíta sa výška náhrady podľa sadzieb uvedených v prílohe tohto nariadenia.
§ 5
Účinnosť
Toto nariadenie nadobúda účinnosť dňom vyhlásenia.

J. Čarnogurský v. r.


Príloha nariadenia vlády SR č. 97/1992 Zb.
SADZOBNÍK NÁHRAD ZA MŔTVY INVENTÁR
P. Č.Druh mechanizačného prostriedkuSadzba v Kčsmin.stred.max.123451.Traktory na petrolej a naftu25 00037 50050 0002.Traktory s výkonom motora:- do 20 HP (Škoda 15)-60 000-3.- 20-25 HP (Zetor 25)-110 000-4.- 25-30 HP (Škoda 30)-133 000-5.- 30-45 HP-177 000-6.- 45-55 HP-221 000-7.- nad 55 HP-243 000-8.Pásové traktory-97 000-9.Prívesy - konské-22 000-10.- traktorové-45 000-11.Parné oračky - súprava 70 HP-190 000-12.- súprava 240 HP-650 000-13.Pluhy - 1 radlicové9001 6002 30014.2-3 radlicové4 5009 70014 90015.4-5 radlicové8 50012 50016 50016.Brány - klincové1 1002 0002 90017.- tanierové9 80012 40015 00018.Drviče hrúd a smyky8002 0003 20019.Hrudorezy a lúporezy6 0008 00010 00020.Kultivátory - konské1 5004 7508 00021.- traktorové6 5009 50012 50022.Sejačky obilnín - 10-21 riadkové28 00034 00040 00023.- viac ako 21-riadkové35 00041 50048 00024.Sejačky špeciálne28 00034 00040 00025.Vysadzovače zemiakov9 00012 00015 00026.Mláťačky - veľké 54“-70“100 000130 000160 00027.- stredné 26“-36“75 000100 000125 00028.- malé50 00070 00090 00029.Špeciálne mláťačky60 00080 000100 00030.Lis na slamu k mláťačke19 00027 50036 00031.Lis na seno k traktoru48 00057 00066 00032.Vyorávače zemiakov3 0005 2507 50033.Vyorávače cukr. repy2 0003 5005 00034.Rezačky krmovín - strojové8 00011 50015 00035.-žentúrové3 3004 1505 00036.- ručné1 6003 0504 50037.Strúhačky na repu1 6002 0502 50038.Lokomobila 10-35 HP40 00050 00060 00039.Elektromotory - do 5 kW-3 000-40.- 5-10 kW5 5007 0008 50041.- nad 10 kW-10 000-42.Nákladné automobily - malé (1,5 t)-70 000-43.- stredné (3,5 t)-200 000-44.- veľké (nad 3,5 t)-260 000-
Pravidlá používania:
1. Údaje platia vždy pre 1 ks alebo súpravu techniky, a to ako:
a) minimálna sadzba, ktorá platí vždy pre stroj a zariadenie buď poťahované alebo ostatné typy vyrobené pred rokom 1940, prípadne podľa výkonnosti diferencovanej techniky pre uvedené najnižšie výkony alebo výkonové parametre,
b) stredná sadzba, ktorá platí pre strednotechnické a výkonové parametre a stredný technický stav strojov z hľadiska amortizácie,
c) maximálna sadzba, ktorá platí pre stroje vyrobené po roku 1945, stroje nové, nepoužité a techniku najvyšších výkonových parametrov.
Ak je náhrada ustanovená jedným údajom, platí údaj pre všetky typy strojov, ktoré sú začlenené k uvedenému druhu techniky.
2. Typy strojov a zariadení, ktoré nemožno začleniť do skupín druhov techniky uvedených v sadzobníku sa ohodnotia individuálne spravidla na základe ceny porovnateľného stroja v roku 1991.
3. Náhrady podľa tohto sadzobníka sú najvyššie prípustné.

1) § 5 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku.